b'\n_START_ARTICLE_\nKabuki\n_START_PARAGRAPH_\nKabuki (jap. daina-\xc5\xa1okis-vaidyba) yra tradicin\xc4\x97 japon\xc5\xb3 teatrinio meno sritis._NEWLINE_Kabuki vaidina tik vyrai, naudojami impozanti\xc5\xa1ki kostiumai, ry\xc5\xa1kus makia\xc5\xbeas, net kaunamasi kardais. Keturis \xc5\xa1imtme\xc4\x8dius tai buvo vienas pagrindini\xc5\xb3 japon\xc5\xb3 men\xc5\xb3. Kai kurios pjes\xc4\x97s para\xc5\xa1ytos XVII a., ta\xc4\x8diau dauguma repertuaro buvo sukurta XVIII-XIX a. Dram\xc5\xb3 tematika ir stilistika varijuoja; kai kuriose vien tik dainuojama, kitose tik kalbama, nors da\xc5\xbeniausiai \xc5\xa1ie i\xc5\xa1rai\xc5\xa1kos b\xc5\xabdai derinami tarpusavyje.\n_START_SECTION_\nIstorija iki 1653 met\xc5\xb3\n_START_PARAGRAPH_\nKabuki istorija prasideda nuo XVI a. pabaigos. Edo eros laikais, Japonija buvo i\xc5\xa1siskirs\xc4\x8diusi socialin\xc4\x97mis klas\xc4\x97mis. Skirtumas tarp kari\xc5\xb3 ir paprast\xc5\xb3 pilie\xc4\x8di\xc5\xb3 buvo did\xc5\xbeiulis, jis netgi l\xc4\x97m\xc4\x97 teatro r\xc5\xab\xc5\xa1is, kurias vieni ir kiti gali lankyti. Tod\xc4\x97l kabuki buvo paplit\xc4\x99s t_NEWLINE_arp pirkli\xc5\xb3 ir miestel\xc4\x97n\xc5\xb3, ta\xc4\x8diau d\xc4\x97l socialini\xc5\xb3 suvar\xc5\xbeymu jis buv\xc4\x99s per prastas kari\xc5\xb3 klas\xc4\x97s atstovams._NEWLINE_Kabuki tapo vieta, kur galima i\xc5\xa1reik\xc5\xa1ti savo jausmus apie tuometinius \xc4\xafvykius ir dauguma istorij\xc5\xb3 tur\xc4\x97jo ry\xc5\xa1\xc4\xaf su konfliktais tarp \xc5\xbemogi\xc5\xa1kumo ir feodalin\xc4\x97s sistemos._NEWLINE_Ta\xc4\x8diau XVII a. prad\xc5\xbeioje kabuki buvo visai nepana\xc5\xa1us \xc4\xaf dabartin\xc4\xaf. Tuo metu vaidino tik moterys ir \xc5\xbeanras buvo labai populiarus. Bet aktor\xc4\x97s da\xc5\xbenai b\xc5\xabdavo taip pat ir prostitut\xc4\x97s, tod\xc4\x97l susirinkdavo daugiausia vyrai. Po kurio laiko vald\xc5\xbeia pasteb\xc4\x97jo, kad moterys \xc5\xa1itaip degraduoja kabuki men\xc4\x85, ir 1629 m. u\xc5\xbedraud\xc4\x97 moterims jame vaidinti. Kadangi kabuki buvo populiarus, jauni vyrai per\xc4\x97m\xc4\x97 moter\xc5\xb3 pareigas. Bet ir \xc5\xa1ie aktoriai buvo prieinami prostitucijoje, be to per vaidinimus da\xc5\xbenai kildavo mu\xc5\xa1tyn\xc4\x97s, tod\xc4\x97l ir jauniems vyrams buvo u\xc5\xbedrausta vaidinti kabuki 1652 m.\n_START_SECTION_\nKabuki nuo 1653 met\xc5\xb3\n_START_PARAGRAPH_\nNuo 1653 met\xc5\xb3 kabuki teatre gal\xc4\x97jo vaidinti tik subrend\xc4\x99 vyrai. \xc5\xbdanras pasidar\xc4\x97 daug \xc4\xafmantresnis. Scena gal\xc4\x97jo suktis, tai leido greitai pakeisti dekoracijas. Atsirado \xe2\x80\x9eg\xc4\x97li\xc5\xb3 takas\xe2\x80\x9c \xe2\x80\x93 takas \xc4\xaf \xc5\xbei\xc5\xabrovus. Taip pat atsirado ry\xc5\xa1kus makia\xc5\xbeas ir kostiumai. Aktori\xc5\xb3 veidas nuspalvinamas visi\xc5\xa1kai baltai, antakiai nupie\xc5\xa1iami 1,5 cm auk\xc5\xa1\xc4\x8diau nei tur\xc4\x97tu b\xc5\xabti. Nuo l\xc5\xabp\xc5\xb3 ir antaki\xc5\xb3 spalvos priklauso, kok\xc4\xaf vaidmen\xc4\xaf aktorius atlieka.\n_START_SECTION_\nKabuki \xc5\xa1iais laikais\n_START_PARAGRAPH_\n\xc5\xa0iandien kabuki vis dar populiarus ir i\xc5\xa1liko beveik nepakit\xc4\x99s. 2005 metais kabuki buvo \xc4\xaftrauktas \xc4\xaf \xc5\xbdodinio ir Nematerialaus Paveldo \xc5\xa0edevr\xc5\xb3 s\xc4\x85ra\xc5\xa1\xc4\x85.'